text: Sidewalk vendors naga apela nga indi pagsayluhon sa Vendor’s Plaza
text: #000002
text: Matapos nga ginticketan sang mga pulis bangud sang ilegal parking nag singgitan ang ini nga negosyante sa may dalan Luzuriaga kaina sang aga.
text: #000003
text: Ginsaway siya sang mga traffic enforcer nga indi na pwede maka parking sa amo nga bahin sang dalan kag pag ariya na lang sang mga karga kag produkto ang pwede diri sumugod sang Lunes pero naakig siya.
text: #000004
text: Suno sa enforcer wala sang excused sa road clearing operation nila. Negosyante man ukon jeepney driver.
text: #000005
text: Naga balik balik lang ang iban sa pwesto. Kada may mag abot nga taga City Legal naga pinalumba sila sa pag dinalagan.
text: #000007
text: Suno sa mga vendors naga apela sila sa siudad nga kun tani matagaan sila sang bisan gamay lang nga pwesto sa sidewalk bangud wala sila sang customer kun didto sila sa Vendor’s Plaza sa Reclamation Area.
text: #000008
text: Si Nena, duha na ka dekada nga naga baligya sang mga ponda diri. Indi siya luyag mag saylo didto kay suno sa iya wala gid siya inugbakal sang bugas kun didto siya mag tinir. Dugang pa niya wala pa sang kasilyas sa Vendor’s Plaza kag wala sang bumalakal.
text: #000009
text: Si Jaima, naman may gina gatas pa nga napulo ka bulan nga lapsag. Wala sila kuno sang benta kun didto sila. Kapoy na sila sang lagsanay sa taga City Legal kada aga humalin pa sang Lunes.
text: #000010
text: Ginkadtuan sang Digicast Negros ang Vendor’s Plaza agud lantawon ang sitwasyon.... May mga vendors man didto nga padayon sa pag negosyo.
text: #000011
text: May mga gina bulad nga karaho sa gwa. Sa sulod, may mga naga katulog nga mga tawo sa mga tiles nga lamesa.
text: #000012
text: May isa pa ka grupo sang mga kabataan nga naga hinampang nga wala sang mga mask.
text: #000013
text: Suno sa mga negosyante didto problemado gid man ang kasilyas nila pero may mga suki sila nga naga padulong didto para mag pangompra.
text: #000014
text: Kabahin sang nationwide clearing operation ang ginahimo sang siudad kun sa diin ginmando sang dilg nga dapat hawanan ang tanan nga sidewalk kag dalanon. Kun indi ini mahimo sang mga barangay kag LGU, mahimo sila kasuhan sang DILG.
text: #000015
text: Mga empleyado ginpalagtikanSeptember 28, 2023
  NFA tuyo nga magbakal sang 106,000 ka sako sang palay gikan sa mga mangunguma sa Neg OccSeptember 28, 2023
  Bacolod LGU, SM Prime Holdings, Inc. magatukod sang kasugtanan para sa Manokan Country projectSeptember 28, 2023
  Babaye kag bed ridden nga bana sini arestado sa buy-bust operation sa Silay CitySeptember 28, 2023
  Motorcycle rider patay matapos maglapaw sa naga kurbada nga dalanSeptember 28, 2023
text: #000016